Diari Oficial de la Generalitat Valenciana


Sumari del DOGV 7942, del 22-12-2016 (2016/10894)

DECRET 187/2016, de 16 de desembre, del Consell, de modificació del Decret 27/2012, de 3 de febrer, del Consell, pel qual es regula la composició i el règim de funcionament de la Comissió de Coordinació dels Serveis de Prevenció, Extinció d'Incendis i Salvament de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2016/12/16/187/dof/vci/html**

### Dades del document

Número de DOGV
:   7942

Data del DOGV
:   22-12-2016

Secció del DOGV
:   I. DISPOSICIONS GENERALS

Número del document
:   2016/10900


Data del document
:   16-12-2016

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Comissió de Coordinació dels Servicis de Prevenció, Extinció d'Incendis i Salvament de la Comunitat Valenciana
    * lluita contra incendis
    * legislació
    * reglament intern
    * protecció civil

DECRET 187/2016, de 16 de desembre, del Consell, de modificació del Decret 27/2012, de 3 de febrer, del Consell, pel qual es regula la composició i el règim de funcionament de la Comissió de Coordinació dels Serveis de Prevenció, Extinció d'Incendis i Salvament de la Comunitat Valenciana. [2016/10550]  
PREÀMBUL  
  
El Decret 27/2012, de 3 de febrer, del Consell, pel qual es regula la composició i el règim de funcionament de la Comissió de Coordinació dels Serveis de Prevenció, Extinció d'Incendis i Salvament de la Comunitat Valenciana, es va aprovar com a desplegament del que estableix l'article 16 de la Llei 7/2011, d'1 d'abril, de la Generalitat, dels Serveis de Prevenció, Extinció d'Incendis i Salvament de la Comunitat Valenciana, i va ser modificat pel Decret 92/2015, de 12 de juny.  
  
En la reunió de la Comissió de Coordinació dels Serveis de Prevenció, Extinció d'Incendis i Salvament de la Comunitat Valenciana, realitzada el dia 11 de desembre de 2015, i a sol·licitud dels vocals de les organitzacions sindicals més representatives, es va acordar una proposta de modificació de l'article 3.2.d, amb l'objecte de garantir una representació sindical adequada al si de la Comissió.  
  
D'acord amb això, a proposta del president de la Generalitat, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 16 de desembre de 2016,  
  
  
DECRETE  
  
Article únic. Modificació del Decret 27/2012  
Es modifica l'article 3 i la disposició addicional segona del Decret 27/2012, de 3 de febrer, del Consell, que quedaran redactats com s'indica en l'annex a aquest decret.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
  
València, 16 de desembre de 2016  
  
El president de la Generalitat,  
XIMO PUIG I FERRER  
  
  
ANNEX  
Nova redacció de l'article 3 i de la disposició addicional segona del Decret 27/2012, de 3 de febrer, del Consell, pel qual es regula la composició i el règim de funcionament de la Comissió de Coordinació dels Serveis de Prevenció, Extinció d'Incendis i Salvament de la Comunitat Valenciana  
  
1. L'article 3 queda redactat de la manera següent:  
«Article 3. Composició  
1. La Comissió de Coordinació, segons el que preveu l'article 17 de la Llei 7/2011, estarà formada per les persones representants dels serveis de prevenció, extinció d'incendis i salvament de la Comunitat Valenciana, així com de les organitzacions empresarials i sindicals més representatives.  
2. La Comissió de Coordinació estarà integrada pels membres següents:  
a) La Presidència l'exercirà la persona titular del departament competent en matèria de serveis de prevenció, extinció d'incendis i salvament.  
b) La Vicepresidència l'exercirà una persona responsable d'un dels sis serveis de prevenció, extinció d'incendis i salvament, elegida entre ells, que es renovarà rotativament i segons el que estableix l'article 4.  
  
c) La Secretaria l'exercirà la persona titular de la subdirecció general competent en matèria de serveis de prevenció, extinció d'incendis i salvament.  
d) Vocals:  
- Una persona designada per cada un dels serveis de prevenció, extinció d'incendis i salvament municipals.  
- Una persona designada per cada un dels serveis de prevenció, extinció d'incendis i salvament provincials.  
- Una persona designada entre el personal de bombers voluntaris de cada un dels serveis de prevenció, extinció d'incendis i salvament que dispose d'aquest personal.  
- Una persona designada per qui exercisca la presidència de la Comissió elegida entre el personal de bombers d'empresa.  
- Una persona designada per qui exercisca la presidència de la Comissió, en representació de les empreses que disposen de servei de bombers d'empresa.  
- Quatre persones designades per les organitzacions sindicals més representatives.  
- Una persona designada per qui exercisca la presidència de la Comissió entre el personal tècnic de la direcció general competent en matèria de prevenció, extinció d'incendis i salvament.  
- Una persona designada per qui exercisca la presidència de la Comissió entre el personal de l'IVASPE.  
3. Quan els assumptes a debat ho facen necessari o convenient, la Comissió podrà acordar l'assistència, amb veu i sense vot, de persones especialistes en la matèria que es tracte, als efectes d'informació i assessorament.»  
  
2. La disposició addicional segona queda redactada de la manera següent:  
«Segona. Facultat per a dictar instruccions  
Es faculta la persona titular del departament competent en matèria de serveis de prevenció, extinció d'incendis i salvament, perquè dicte les instruccions que siguen necessàries per a l'adequada aplicació del que preveu aquest decret.»


Còpia Permalink ELI